अमेरिकी संसद की रिपोर्ट में नीतीश की भी वाहवाही  
नीतीश की प्रशासकीय क्षमता की तारीफ करते हुए कहा गया है कि न सिर्फ बिहार में कानून का राज लौटा है, बल्कि बुनियादी ढांचे का भी विकास हुआ है।
अमेरिकी संसद की एक रिपोर्ट में गुजरात के मुख्यमंत्री नरेंद्र मोदी के बाद सबसे ज्यादा तारीफ बिहार के मुख्यमंत्री नीतीश कुमार की है। रिपोर्ट में कहा गया है कि नीतीश ने सुशासन पर जोर देते हुए बिहार को जातिगत राजनीति से ऊपर उठाया है।  नीतीश की प्रशासकीय क्षमता की तारीफ करते हुए रिपोर्ट में कहा गया है कि उनके शासन में न सिर्फ बिहार में कानून का राज वापस लौटा है, बल्कि पूरी तरह तबाह हो चुके बुनियादी ढांचे का भी विकास हुआ है।  रिपोर्ट में कहा गया है कि नीतीश की सरकार ने शिक्षा के क्षेत्र में काफी अच्छा काम किया है और राज्य में हो रहे विकास का फायदा आम लोगों को मिल रहा है। इस रिपोर्ट में 2010 के बिहार चुनावों में जेडीयू और बीजेपी गठबंधन को मिली भारी जीत की भी चर्चा है।